Vendlindja e Mark Tuenit kujton shkrimtarin e madh amerikan
Këtë vit mbushen 100 vjet nga vdekja e Mark Tuenit dhe është njëkohësisht 125 vjetori i librit “Hucleberry Finn”
Ai nuk lindi këtu dhe as nuk qëndroi këtu gjatë. Dikur shkrimtari i madh pati thënë “Unë isha qytetar i tij, po isha tepër i ri në atë kohë për t’i shkaktuar lëndime”. Por të gjitha vendet ku ai jetoi, të cilat i vizitoi, apo për të cilat ai shkroi, Hanibali i Misurit pati një vend të veçantë tek Mark Twaini. thotë Henry Sweets. Ai punon në Shtëpinë – Muze të viteve fëmijërisë të Mark Twainit në Hanibali. Vendet të cilat Mark Twain i bëri të pavdekshme në librat “Aventurat e Huckleberry Finnit” dhe “Aventurat e Tom Sawyerit” ruhen nga muzeumi. Shtëpia ku ai pati jetuar tërheq turistë nga e gjithë bota, ashtu sikurse gardhi i lyer me gëlqere të bardhë, që personazhi i tij, Tom Sawyeri, e leu me përtesë. thotë zoti Sweets. Henry Sweets thotë se vitin e kaluar Hanibalin e vizituan rreth 300 mijë njerëz dhe rreth 20 për qind e tyre vizituan muzeun e Mark Twainit. Numri i vizitorëve ka rënë, krahasuar me vitin e kaluar dhe shumë prej janë nga Mizuri dhe nga shtetet fqinje, se sa nga vende të huaja. Drejtoresha e muzeut, Cindy Lovell, ia atribuon këtë recesionit global. Zonja Lovell thotë se në kushtet kur numri i turistëve është pakësuar, muzeu ka më pak fonde për të shpenzuar për riparimin e ndërtesave, si psh Farmacia Grant, që përmendet tek disa nga historitë e Mark Twainit. Muzeu shpreson të sigurojë 10 milionë dollarë deri në fund të vitit 2010 për mirëmbajtjen e ndërtesave, të cilat ishin të rëndësishme për Mark Twainin. Drejtoresha e muzeut i bën thirrje për këtë publikut të gjerë. Cindy Lovell pohon se fondi i Mark Twainitpo ndjek filozofinë e fushatës së donacioneve gjatë fushatës presidenciale të Presidentit Barak Obama, duke iu drejtuar një numri të madh njerëzish për donacione të vogla. Gjatë gjithë vitit 2010, Hanibali po feston 175 vjetorin e ditëlindjes së Mark Twainit, përvjetorin e botimit të romanit “Hucleberry Finn-it” dhe përvjetorin e vdekjes së shkrimtarit të madh.